CELEX: 22009D0159
Language: et
Date: 2009-12-04 00:00:00
Title: EMP Ühiskomitee otsus nr 159/2009, 4. detsember 2009 , millega muudetakse Euroopa Majanduspiirkonna lepingu protokolle nr 31 (koostöö kohta teatavates valdkondades väljaspool nelja vabadust) ja nr 37

11.3.2010   
            
            
               ET
            
            
               Euroopa Liidu Teataja
            
            
               L 62/65
            
         EMP ÜHISKOMITEE OTSUS
   nr 159/2009,
   4. detsember 2009,
   millega muudetakse Euroopa Majanduspiirkonna lepingu protokolle nr 31 (koostöö kohta teatavates valdkondades väljaspool nelja vabadust) ja nr 37
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86, 98 ja 101,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 3. juuli 2009. aasta otsusega nr 94/2009 (1).
            
         
               (2)
            
            
               Lepingu protokolli nr 37 on muudetud EMP Ühiskomitee 3. juuli 2009. aasta otsusega nr 94/2009 (2).
            
         
               (3)
            
            
               On asjakohane laiendada lepinguosaliste koostööd nii, et see hõlmaks komisjoni 20. aprilli 2009. aasta otsust 2009/334/EÜ, millega luuakse Euroopa GNSSi süsteemide julgeoleku eksperdirühm (3).
            
         
               (4)
            
            
               Seetõttu tuleks muuta lepingu protokolli 31, et kõnealune laiendatud koostöö saaks alata.
            
         
               (5)
            
            
               Lepingu heaks toimimiseks tuleb lepingu protokolli nr 37 laiendada, et hõlmata otsusega 2009/334/EÜ loodud Euroopa GNSSi süsteemide julgeoleku eksperdirühma, ning protokolli nr 31 muuta, et sätestada selles rühmas osalemise kord,
            
         ON TEINUD JÄRGMISE OTSUSE:
   Artikkel 1
   Protokolli nr 31 artikli 1 lõiget 8a (Teadusuuringud ja tehnoloogia arendamine) muudetakse järgmiselt.
   
               1)
            
            
               Kohandustele d ja e antakse uued tähised e ja f.
            
         
               2)
            
            
               Kohanduse c järele lisatakse järgmine uus kohandus d:
               
                           „d)
                        
                        
                           EFTA riikide eksperdirühmas osalemise üksikasjalik kord vastavalt lepingu artiklile 101:
                           
                                        
                                    
                                    
                                       Vastavalt komisjoni otsuse 2009/334/EÜ (4) artiklile 4 võib iga EFTA riik määrata isiku, kes osaleb täisliikmena Euroopa GNSSi süsteemide julgeoleku eksperdirühma (Euroopa GNSSi süsteemide julgeolekunõukogu) koosolekutel.
                                    
                                 
                                        
                                    
                                    
                                       Euroopa Komisjon teatab osalejatele õigeaegselt eksperdirühma koosolekute kuupäevad ning edastab neile asjakohased dokumendid.
                                    
                                 
                     
         Artikkel 2
   Lepingu protokollile nr 37 (mis sisaldab artikliga 101 ette nähtud loetelu) lisatakse järgmine punkt:
   
               „32.
            
            
               Euroopa GNSSi süsteemide julgeolekunõukogu (komisjoni otsus 2009/334/EÜ).”
            
         Artikkel 3
   Käesolev otsus jõustub päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1 (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 277, 22.10.2009, lk 50.
   
      (2)  Vt joonealune märkus 1.
   
      (3)  ELT L 101, 21.4.2009, lk 22.
   
      (4)  Komisjoni otsus 2009/334/EÜ, 20. aprill 2009 (ELT L 101, 21.4.2009, lk 22).”
   
      (5)  Põhiseadusest tulenevaid nõudeid ei ole nimetatud.